CELEX: 32018D0005
Language: da
Date: 2018-01-03 00:00:00
Title: Kommissionens gennemførelsesafgørelse (EU) 2018/5 af 3. januar 2018 om ændring af gennemførelsesafgørelse 2012/270/EU for så vidt angår symptomerne på Epitrix cucumeris (Harris), Epitrix papa sp. n., Epitrix subcrinita (Lec.) og Epitrix tuberis (Gentner) og fastlæggelse af relevante afgrænsede områder (meddelt under nummer C(2017) 8788)

5.1.2018   
            
            
               DA
            
            
               Den Europæiske Unions Tidende
            
            
               L 2/11
            
         KOMMISSIONENS GENNEMFØRELSESAFGØRELSE (EU) 2018/5
   af 3. januar 2018
   om ændring af gennemførelsesafgørelse 2012/270/EU for så vidt angår symptomerne på Epitrix cucumeris (Harris), Epitrix papa sp. n., Epitrix subcrinita (Lec.) og Epitrix tuberis (Gentner) og fastlæggelse af relevante afgrænsede områder
   
      
         (meddelt under nummer C(2017) 8788)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Siden den seneste ændring af Kommissionens gennemførelsesafgørelse 2012/270/EU (2) ved gennemførelsesafgørelse (EU) 2016/1359 (3) har erfaringerne vist, at de overfladiske gange og små huller, som larverne har gravet under kartoffelknoldenes overhud, er sikre tegn på skadegørernes angreb. Derfor bør bestemmelserne i gennemførelsesafgørelse 2012/270/EU for så vidt angår kontrol, undersøgelse, underretnings- og afgrænsningsforanstaltninger ikke kun gælde for forekomsten af skadegørere på kartoffelknolde, men også hvor der er sådanne tegn på angreb, uden at nævnte skadegørere er blevet observeret.
            
         
               (2)
            
            
               Gennemførelsesafgørelse 2012/270/EU bør derfor ændres.
            
         
               (3)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ændringer af gennemførelsesafgørelse 2012/270/EU
   I gennemførelsesafgørelse 2012/270/EU foretages følgende ændringer:
   
               1)
            
            
               Artikel 3, stk. 1, tredje afsnit, litra a), affattes således:
               
                           »a)
                        
                        
                           intensiv overvågning af skadegørernes forekomst og tegn på skadegørerens angreb på kartoffelknolde ved hjælp af passende kontrol af kartoffelplanter og i givet fald andre værtsplanter, herunder marker, hvor disse planter vokser, inden for en radius af mindst 100 m fra emballeringsfaciliteterne«
                        
                     
         
               2)
            
            
               Artikel 4 affattes således:
               »Artikel 4
               Undersøgelser og indberetning af skadegørerne
               1.   Medlemsstaterne gennemfører hvert år officielle undersøgelser for forekomst af skadegørerne og tegn på disses angreb på kartoffelknolde og i givet fald andre værtsplanter, herunder marker på deres område, hvor der dyrkes kartoffelknolde.
               Medlemsstaterne meddeler senest den 30. april hvert år resultaterne af disse undersøgelser til Kommissionen og de øvrige medlemsstater.
               2.   Enhver forekomst eller formodet forekomst af en skadegører eller tegn på dennes angreb på kartoffelknolde indberettes straks til de officielle ansvarlige organer.«
            
         
               3)
            
            
               Artikel 5, stk. 1, erstattes af følgende:
               »1.   Hvis en medlemsstat på grundlag af resultaterne af de i artikel 4, stk. 1 omhandlede undersøgelser eller andre bevismidler bekræfter forekomsten af en skadegører eller tegn på dennes angreb på kartoffelknolde på en del af sit område, fastlægger den pågældende medlemsstat straks et afgrænset område bestående af det angrebne område og en stødpudezone, jf. afsnit 1 i bilag II.
               Den skal træffe foranstaltninger i overensstemmelse med afsnit 2 i bilag II.«
            
         
               4)
            
            
               Bilag I og II ændres som angivet i bilaget til nærværende afgørelse.
            
         Artikel 2
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 3. januar 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2012/270/EU af 16. maj 2012 om hasteforanstaltninger mod indslæbning og spredning i Unionen af Epitrix cucumeris (Harris), Epitrix papa sp. n. (Gentner), Epitrix subcrinita (Lec.) og Epitrix tuberis (Gentner) (EUT L 132 af 23.5.2012, s. 18).
   
      (3)  Kommissionens gennemførelsesafgørelse (EU) 2016/1359 af 8. august 2016 om ændring af gennemførelsesafgørelse 2012/270/EU om hasteforanstaltninger mod indslæbning og spredning i Unionen af Epitrix cucumeris (Harris), Epitrix similaris (Gentner), Epitrix subcrinita (Lec.) og Epitrix tuberis (Gentner) (EUT L 215 af 10.8.2016, s. 29).
   
      BILAG
      I bilag I og II til gennemførelsesafgørelse 2012/270/EU foretages følgende ændringer:
      
                  1.
               
               
                  Bilag I, afsnit 1, punkt 3, litra a), affattes således:
                  
                              »a)
                           
                           
                              oplysning om, at kartoffelknoldene er fundet frie for de pågældende skadegørere og for tegn på disses angreb på kartoffelknoldene og ikke indeholder mere end 0,1 % jord som led i en officiel undersøgelse udført umiddelbart inden eksport«.
                           
                        
            
                  2.
               
               
                  Bilag II ændres således:
                  
                              a)
                           
                           
                              Afsnit 1 ændres således:
                              
                                          i)
                                       
                                       
                                          Punkt 1, litra a), affattes således:
                                          
                                                      »a)
                                                   
                                                   
                                                      en angrebet zone, der mindst omfatter de marker, hvor der er bekræftet forekomst af en skadegører eller tegn på dennes angreb på kartoffelknolde, samt marker, hvor der er dyrket inficerede kartoffelknolde, og«.
                                                   
                                                
                                    
                                          ii)
                                       
                                       
                                          Punkt 3, 4 og 5 affattes således:
                                          
                                                      »3.
                                                   
                                                   
                                                      Ved fastlæggelse af det angrebne område og stødpudezonen skal medlemsstaterne tage hensyn til følgende: skadegørernes biologi, omfanget af angrebet, fordelingen af værtsplanterne, bevis for, at skadegørerne er etableret, og skadegørernes evne til at sprede sig naturligt.
                                                   
                                                
                                                      4.
                                                   
                                                   
                                                      Bekræftes forekomst af skadegøreren eller tegn på dennes angreb på kartoffelknolde uden for det angrebne område, revurderes og ændres afgræsningen af det angrebne område og stødpudezonen i overensstemmelse hermed.
                                                   
                                                
                                                      5.
                                                   
                                                   
                                                      Hvis den pågældende skadegører eller tegn på dennes angreb på kartoffelknolde ikke påvises ved gennemførelsen af de i artikel 4, stk. 1, omhandlede undersøgelser i et afgrænset område i en periode på to år, skal den pågældende medlemsstat bekræfte, at denne skadegører ikke længere forekommer i dette område, og at området ikke længere skal være afgrænset. Denne medlemsstat underretter derefter Kommissionen og de andre medlemsstater.«
                                                   
                                                
                                    
                        
                              b)
                           
                           
                              Afsnit 2, punkt 2, affattes således:
                              
                                          »2.
                                       
                                       
                                          intensiv overvågning af skadegørernes forekomst eller tegn på disses angreb på kartoffelknolde ved hjælp af passende kontrolforanstaltninger«.